AlexejDobrolubov/national_council_slovak_2010 huggingface dataset:
6. schôdza NR SR - 6.deň - B. popoludní
Dátum: 2023-12-14
Poslanec: Nash, Natália (PS)
Druh vystúpenia: Vystúpenie s faktickou poznámkou

391. Ďakujem pekne. Oskar, veľmi správne si upozornil na to, že tento zákon sa veľmi podobá na tú rozprávku O psíčkovi a mačičke, ktorí si chceli urobiť tortu, a vlastne nevedeli, ako sa to robí, a tak si povedali, že do tej torty dajú všetko najlepšie, čo im najviac chutí, a dali tam úplne všetko okrem chleba, lebo psíčkovia a mačičky chleba nejedia. A, a nakoniec tú tortu aj urobili, ale, ale ono im tú tortu zožral taký pes zlý, ktorý prišiel, a potom ho z tej torty hrozne bolelo brucho. A ja dúfam, že aj z tohto návrhu nech ho bude bolieť brucho, lebo tento návrh je, je s... je strašný guláš. A súhlasím s tebou, že sleduje jediný cieľ, a to zásadne oslabiť nezávislosť Úradu pre dohľad nad zdravotnou starostlivosťou. Tým, že dosadia vhodnú osobu na miesto predsedu alebo predsedníčky. Je smutné, že koalícia sa takto hanebne snaží ovládnuť ďalší nezávislý štátny úrad, ktorý dohliada na dodržiavanie zákonov v zdravotných poisťovniach a v zdravotnom poistení. Ďakujem pekne. (Potlesk.)
6. schôdza NR SR - 6.deň - B. popoludní
Dátum: 2023-12-14
Poslanec: Nash, Natália (PS)
Druh vystúpenia: Vystúpenie s faktickou poznámkou

369. Ďakujem za slovo, pán predsedajúci. Vážený pán poslanec, navrhovateľ, tento váš návrh mal ambíciu v rôznych prílepkoch umožniť ľahšie ovládnutie rôznych ústredných orgánov štátnej správy a tieto schovať, schovať tieto snahy za veľmi ušľachtilý vznik ministerstva turizmu a športu. Bohužiaľ, ani vaše dva pozmeňujúce návrhy už tento návrh kompetenčného zákona nevylepšia. Slabá je dôvodová správa, slabé je zdôvodnenie pozmeňujúcich návrhov, chýba reálna doložka vplyvov, tento návrh zákona je zrelý na uterák. Napriek tomu sa teším na ďalšiu rozpravu o tomto návrhu. Ďakujem.
6. schôdza NR SR - 6.deň - B. popoludní
Dátum: 2023-12-14
Poslanec: Nash, Natália (PS)
Druh vystúpenia: Vystúpenie s faktickou poznámkou

313. Ďakujem, pán predsedajúci. A, Tina Gažovičová, skvele si pripomenula, že vláda Slovenskej republiky sa rozhodla zachovať prvky sociálneho štátu. Bohužiaľ, v duchu slovenskej sociálnej demokracie AKA a populizmu. A správne si aj vypichla najhoršie opatrenia tohto konsolidačného balíka, a síce plošné dotácie na energie, ktoré sú neadresné, príliš drahé a nemyslia na našu budúcnosť. Rovnako aj ďalšie opatrenie, ktoré si vypichla, a síce príspevky na hypotéky, a vôbec tieto opatrenia nemyslia na naše deti. Veľmi ma prekvapili tie čísla, ktoré sú naozaj alarmujúce, že každé šieste dieťa je v ohrození chudoby a polovica detí z neúplných rodín je taktiež na hranici chudoby. Rovnako sú na tom veľmi zle aj viacdetné rodiny, na ktoré sa tiež nemyslelo žiadnymi opatreniami, ktoré by boli adresné. Súhlasím s tým, že z dôchodcov sú najviac ohrození tí osamelí a na tých sa tiež mohlo myslieť, a nie plošne rozhodiť peniaze na všetkých. Vláda taktiež nerieši dlhodobé problémy, najmä čo sa týka predprimárneho vzdelávania, a to je naozaj katastrofa. Vláda takto znižuje deťom životnú úroveň a okráda ich o budúcnosť. Ďakujem.
6. schôdza NR SR - 6.deň - B. popoludní
Dátum: 2023-12-14
Poslanec: Nash, Natália (PS)
Druh vystúpenia: Vystúpenie s faktickou poznámkou

261. Ďakujem za slovo, pán predsedajúci. Pán Galko, chcem oceniť vašu iniciatívu a trpezlivý prednes vášho pozmeňujúceho návrhu. Ďalej budem čítať zo stránky Ficovepoplatky.sk. „Vláda Roberta Fica schválila zvýšenie viac ako 900 poplatkov. Poplatky budú zvýšené od 1. apríla 2024. Vláda Roberta Fica chce takto vytiahnuť z peňaženiek ľudí až 50 mil. eur ročne. Ľudia nemajú čas čítať mnoho strán zákonov a porovnávať vývoj cien poplatkov, preto som to urobil ja.“ Na druhej strane nájdete všetky... „Na tejto stránke nájdete všetky poplatky, ich aktuálne ceny, aké budú ich ceny po 1. apríli 2024 a o koľko percent sa zvýšia.“ Ďalej vám prečítam pár konzulárnych poplatkov podľa toho, koľko času mi zostane. „Poplatok žiadosť o udelenie národného víza, ak je to potrebné na plnenie záväzkov Slovenskej republiky vyplývajúcich z medzinárodných zmlúv, pôvodná cena 35 eur, zvýšená 50 eur. Rozdiel 42,9 %. Žiadosť o udelenie národného víza, ak je to v záujme Slovenskej republiky, pôvodná cena 35 eur, zvýšená 50. Rozdiel 42,9 %. Žiadosť o udelenie národného víza, ak je to potrebné v súvislosti s udelením povolenia na pobyt v Slovenskej republike okrem prípadu podľa písm. e), pôvodná cena 60 eur, zvýšená 90, rozdiel 50 %. Žiadosť o udelenie národného víza, ak je to potrebné v súvislosti prevzatím udeleného povolenia na pobyt v Slovenskej republike, cena 10 eur, zvýšená 14, rozdiel 40 %. Podanie odvolania proti rozhodnutiu, ktorým bola žiadosť o udelenie schengenského víza zamietnutá, alebo proti rozhodnutiu, ktorým...“ (Prerušenie vystúpenia časomerom.)
6. schôdza NR SR - 6.deň - B. popoludní
Dátum: 2023-12-14
Poslanec: Nash, Natália (PS)
Druh vystúpenia: Vystúpenie s faktickou poznámkou

94. Ďakujem pekne za slovo. Ďakujem, pán kolega Dostál, za vaše pripomienky k téme skráteného legislatívneho konania. Je naozaj veľká škoda, že debatu o tomto zákone o konsolidácii verejných financií ochudobňujeme o širokú diskusiu, širokú odbornú diskusiu, ktorá mohla prebehnúť v medzirezortnom pripomienkovom konaní, v riadnom prvom a druhom čítaní, ochudobňujeme ju o diskusiu na výboroch. A naozaj sa to nedá robiť inak? Naozaj sa to nedá robiť kultúrne a riadnym legislatívnym procesom? Ďakujem.
6. schôdza NR SR - 6.deň - B. popoludní
Dátum: 2023-12-14
Poslanec: Nash, Natália (PS)
Druh vystúpenia: Vystúpenie s faktickou poznámkou

81. Ďakujem veľmi pekne. Chcem sa poďakovať všetkým kolegom a kolegyniam, ktorí reagovali na môj príspevok. Viacerí ste spomenuli – aj Michal Truban, aj Inga Kosová, aj pán Dostál –, že ide o politickú, politické rozhodnutie, politickú objednávku, že to nie je systémové opatrenie, že ideme tam prejedať veľký balík peňazí. Tina Gažovičová, áno, budem sa ešte aj v kompetenčn... pri kompetenčnom zákone venovať tejto oblasti. Ďakujem Inge Kosovej, že spomenula to, ako, akú slabú máme pohybovú gramotnosť u detí pri predprimárnom vzdelávaní, že potrebujeme zvyšovať kondíciu detí, pretože vieme, že pohyb zvyšuje aj kognitívne schopnosti detí, takže na toto netreba zabúvať... zabúdať, že to školstvo a ten šport a pohyb je oveľa viac prepojený ako turizmus a šport, ktorý nám tu predkladajú ako správne riešenie. A na pána Pročka, na vašu otázku, že či tých 100 mil. ostane v športe, tak, samozrejme, že neostane, pretože tých 100 mil. prejedia štátni úradníci. A... ale bola by som veľmi rada, keby, keby z tých peňazí niečo videli aj, videlo aj športové hnutie, ktoré tak veľmi verí, že ministerstvo cestovného ruchu a športu mu pomôže v jeho rozvoji. Ďakujem pekne.
6. schôdza NR SR - 6. deň - A. dopoludnia
Dátum: 2023-12-14
Poslanec: Nash, Natália (PS)
Druh vystúpenia: Vystúpenie v rozprave

krytých a nekrytých športových zariadení, ako napríklad štadiónov, arén, klzísk, plavární, športových ihrísk, golfových ihrísk, kolkární, tenisových kurtov a jazdiarní na účely vykonávania športu, služby fitnescentier, len vstupné do fitnescentier, služby súvisiace s prevádzkou rekreačných parkov a pláží, len vstupné do umelých kúpalísk, a preprava osôb visutými a pozemnými lanovkami, lyžiarskymi vlekmi.“ Strana 55, rozpočtovanie iných ako daňových príjmov územnej samosprávy, citujem: „Do rozpočtov obcí sa predpokladá poskytnúť v roku ’24 transfery z fondov v celkovej sume 132 mil. eur, z toho z Environmentálneho fondu v sume 113 mil. eur, z Audiovizuálneho fondu v sume 30-tisíc eur, z Fondu na podporu umenia v sume 1,75 mil. eur, z toho bežný transfer predstavuje sumu 1,49 mil. eur a kapitálový transfer sumu 200-tisíc eur, z Fondu na podporu športu v sume 17 mil. eur a z Fondu na podporu kultúry národnostných menšín v sume 500-tisíc eur.“ Ešte mám minútu, tak budem pokračovať. Strana 61, daňové výdavky: Nárast výdavkov pri DPH je najmä z dôvodu trvalého zníženia DPH na 10 % pre gastro, vleky, aquaparky, športoviská, od 1. 1. ´23. Tá je od roku ´24 mierne znížená zrušením zníženej sadzby na alkohol v reštauráciách. Ďakujeme pekne. Strana 75, vzdelávanie vrátane vedy, výskumu a športu. Toto je veľmi krátka kapitola a tou asi aj skončím. Výdavky na oblasť vzdelávania, vedy, výskumu a športu sú financované zo zdrojov štátneho rozpočtu, európskych a štrukturálnych fondov, zo zdrojov Plánu obnovy a odolnosti v celkovej výške 4,86 mld. eur. Do oblasti sú zahrnuté výdavky regionálneho školstva, vysokých škôl, výdavky na vedu a techniku, na šport a administratívu. Oblasť vzdelávania, vedy, výskumu a športu zahŕňa výdavky kapitoly ministerstva školstva, vedy, výskumu a športu, Ministerstva vnútra Slovenskej republiky, ministerstva obrany, ministerstva zdravotníctva, Slovenskej akadémie vied a subjektov verejnej správy. Ďakujem veľmi pekne za pozornosť. (Potlesk.)
6. schôdza NR SR - 6. deň - A. dopoludnia
Dátum: 2023-12-14
Poslanec: Nash, Natália (PS)
Druh vystúpenia: Vystúpenie s faktickou poznámkou

98. Ďakujem za slovo, pán predsedajúci. Ďakujem, Bea, je faktom, že zaostávame vo viacerých kľúčových ukazovateľoch, ale konsolidácia na toto nereflektuje. Nečakáme zlepšenie týchto ukazovateľov, a to ani v blízkej dobe, ani v strednodobom horizonte. Táto konsolidácia je premárnená šanca. Nemáme čas čakať ďalšie štyri roky na to, aby sme naštartovali reformy vzdelávania či zdravotníctva, ale táto konsolidácia je premárnená šanca. Správne si povedala, že za posledných 10 rokov nám rapídne klesá životná úroveň. Väčšinu tohoto času nám vládol Fico, teraz nám bude vládnuť opäť a naša životná úroveň sa bude naďalej prepadať. Táto konsolidácia je premárnená šanca. Ďakujem.
6. schôdza NR SR - 6. deň - A. dopoludnia
Dátum: 2023-12-14
Poslanec: Nash, Natália (PS)
Druh vystúpenia: Vystúpenie s faktickou poznámkou

30. Ďakujem za slovo, pán predsedajúci. A ďakujem za príspevok a pozmeňujúce návrhy pána poslanca Viskupiča. Súhlasím s vami, pán Viskupič, že predložený rozpočet je iba predvolebným rozpočtom prezidentskej kampane pána Petra Pellegriniho. Bude to drahé a zaplatíme to všetci. Podporujem Vaše pozmeňovacie návrhy, aby sa nezvyšovali desiatky poplatkov, ktoré sme tu včera dosť dlho čítali. Tieto poplatky, ktoré sa zvyšujú o podstatných 30 až 50 % v priemere najviac zaťažia ľudí z nízkej a strednej príjmovej skupiny a to je naozaj nehoráznosť. Ďakujem pekne.
6. schôdza NR SR - 5.deň - B. popoludní
Dátum: 2023-12-13
Poslanec: Nash, Natália (PS)
Druh vystúpenia: Vystúpenie s faktickou poznámkou

383. Ďakujem za slovo. Ďakujem pánovi poslancovi Grendelovi za tip na výborné čítanie, chcela by som pokračovať v čítaní Ficových konzulárnych poplatkov, a síce: Žiadosť o udelenie národného víza, ak je to potrebné na plnenie záväzkov Slovenskej republike, republiky vyplývajúcich z medzinárodných zmlúv; pôvodne 35, zvýšené 50, rozdiel 42,90 %. Žiadosť o udelenie národného víza, ak je to v záujme Slovenskej republiky; pôvodne 35 euro, zvýšenie 50, rozdiel 42,9 %. Žiadosť o udelenie národného víza, ak je to to potrebné v súvislosti s udelením povolenia na pobyt v Slovenskej republike, okrem prípadu podľa písmena e); pôvodne 60 eur, zvýšenie 90, rozdiel 50 %. Písmeno e). Žiadosť o udelenie národného víza, ak je to potrebné v súvislosti s prevzatím udeleného povolenia na pobyt v Slovenskej republike; pôvodne 10 euro, zvýšené na 14 euro, rozdiel 40 %. f) Podanie odvolania proti rozhodnutiu, ku ktorému bola žiadosť o udelenie schengenského víza zamietnutá, alebo proti rozhodnutiu, ktorým bolo udelené schengenské vízum zrušené alebo odvolané; pôvodne 80 eur, zvýšenie 120 eur, nárast 50 %. Potvrdenie alebo písomné oznámenie o pobyte každej osoby dňom uvádzanej, tri bodky; 10 eur, zvýšené 14 eur, rozdiel 40 %. Žiadosť o udelenie prechodného pobytu na účel prvého podnikania alebo podľa § 30 ods. 1 písm. a) zákona č. 404/2011 Z. z... (Prerušenie vystúpenia časomerom. Potlesk.)
6. schôdza NR SR - 5.deň - B. popoludní
Dátum: 2023-12-13
Poslanec: Nash, Natália (PS)
Druh vystúpenia: Vystúpenie s faktickou poznámkou

329. Ďakujem pekne za slovo, pán predsedajúci. Chcela by som sa poďakovať Michalovi za jeho príspevok. A chcela by som vyjadriť, teda naozaj podporu jeho návrhu na to, že potrebujeme definovať energetickú chudobu. Pretože pokiaľ nebudeme mať v našich politikách zadefinovanú energetickú chudobu, budú sa nám oveľa ťažšie hľadať adresné a systémové riešenia tejto problematiky. Oceňujem aj informáciu, ktorú nám Michal uviedol, že energetická chudoba je vlastne aj záťažou pre životné prostredie, nakoľko ľudia, ktorí sa ocitnú v energetickej chudobe, môžu spôsobovať aj znečistenie ovzdušia a iné, iné environmentálne problémy. Tiež si myslím, že minúť 1,25 miliardy eur na opatrenie celoplošného riešenia energetickej krízy je nehorázne rozhodnutie tejto vlády a napríklad ako Michal uviedol, že najviac táto energetická chudoba postihuje jednorodičovské domácnosti, tak možno tam práve sme mohli začať s tou adresnou pomocou. Ďakujem.
6. schôdza NR SR - 5.deň - B. popoludní
Dátum: 2023-12-13
Poslanec: Nash, Natália (PS)
Druh vystúpenia: Vystúpenie s faktickou poznámkou

247. Ďakujem za slovo, pán predsedajúci. Tiež chcem pochváliť pána, pána poslanca Jakaba za jeho iniciatívu pre ľudí, pretože získať informácie o 900 poplatkoch je určite veľmi náročný šport a vyžadovalo by si to hodiny návštev na rôznych weboch rôznych úradov. Takže za toto naozaj že veľká vďaka. A čo si ja myslím. Ja keď som si vybavovala pas tento rok, tak najskôr som tam stála dve hodiny a nedostala som ani časenku, takže na druhý deň som tam prišla asi hodinu pred otvorením, aby som tú časenku dostala a tiež som tam vystála asi dve hodiny rad na to, aby ma odfotili. Takže ak chcete vyberať vyššie poplatky za služby štátu občanom, tak najskôr tieto služby poskytujte kvalitne a efektívne. Tiež chcem povedať aj toľko, že toto zvyšovanie poplatkov sa dotkne najmä strednej a nižšej príjmovej skupiny obyvateľov, čo je naozaj nehorázne, aj to sú vaši voliči. Ďakujem.
6. schôdza NR SR - 4. deň - A. dopoludnia
Dátum: 2023-12-12
Poslanec: Nash, Natália (PS)
Druh vystúpenia: Vystúpenie s faktickou poznámkou

81. Ďakujem pekne za slovo, pán predsedajúci. Súhlasím s kolegom Jakabom, že predložený konsolidačný balík je premárnenou šancou vlády ambicióznejšie šetriť na výdavkoch štátu, a tým vlastne konsolidovať verejné financie. Musíme si uvedomiť, že napríklad na také dotovanie plynu, ako predstavila vláda, vynaložíme okolo 1,25 mld. za rok. Čo bude o rok? Na takto nastavené dotovanie nebudeme mať dosť peňazí ani len na pár rokov. Takouto plošnou podporou najviac podporíme tých, ktorí najviac plytvajú a tých najbohatších. Plošná podpora je len plnením populistických predvolebných sľubov, ktoré zaplatíme my všetci. Namiesto toho potrebujeme definíciu energetickej chudoby a podporné nástroje na riešenie tejto chudoby. Potrebujeme systémové opatrenia, akými je napríklad podpora obnovy domov, ktorá je účinnou ochranou pred nárastom cien zemného plynu. Komplexná obnova domov by domácnostiam dokázala znížiť náklady na zemný plyn až o jednu tretinu. Dokonca aj čiastková obnova domu, napríklad iba výmena okien alebo zateplenie fasády zabezpečí, že pri náraste cien plynu o 30 % domácnosti by takéto navýšenie nepocítili. Potrebujeme viac adresnej pomoci domácnostiam ohrozeným energetickou chudobou a menej rozdávania plošne všetkým, aj tým, ktorí takúto pomoc nepotrebujú. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Petrík, Simona (PS)
Druh vystúpenia: Vystúpenie s faktickou poznámkou

Ďakujem. No pani poslankyňa Plevíková, ale ste nám naložili. Iba žeby nie. Tak poďme k tomu pánovi ministrovi Kamenickému, keď ste hovorili, vy ste to nazvali, že relatívne vedel, že aký je stav verejných financií na začiatku. A ja sa pýtam, tak keď to relatívne, aspoň relatívne, keď to vedel, prečo ste nezačali konsolidovať, prosím vás, od prvého dňa ako ste si sadli na koaličné stoličky poslanecké a takisto ministerské posty. Prečo ste práve naopak prvý rok ešte zvyšovali výdavky štátu? Prečo, pani poslankyňa? A teraz k tomu Ľudovi Ódorovi, lebo vy ho tu stále si ho beriete do huby dobre. Ja sa pýtam. Dokedy sa vy už naozaj plánujete na neho vyhovárať? Ja neviem, či vy viete, ale Ľudo Ódor bol ako úradník pri dvoch konsolidáciách hej. Vždy sa konsolidovalo jeden rok a prvý krát hneď klesol deficit o 4 % a druhý raz o 3 %. Vy ste tu už dva roky a deficit neklesá. Dnes my si tie konsolidácie, pri ktorých bol Ľudo Ódor, od ktorého by ste sa to mali učiť, my si ich ani nepamätáme, lebo to bol rýchly rez do štátnej slaniny a vy nás tu naopak teraz už tretí rok holíte tupou hrdzavou žiletkou. Vy naozaj vstúpite týmto babráctvom do histórie Slovenska, všetci si vás budú dlho pamätať za toto, čo vy tu vyvádzate a my sa z toho ako krajina budeme ešte dlho spamätávať. Takže vám ten deficit stúpol. Nie, nie klesol. Vy ste boli schopní vytvoriť rovnako veľký dlh ako predošlá vláda za dvakrát rýchlejší čas. Takže, prosím vás, už ani na nich sa radšej nevyhovárajte, lebo toto je vaše maslo na hlave.
39. schôdza NR SR - 5.deň - B. popoludní
Dátum: 2025-09-16
Poslanec: Petrík, Simona (PS)
Druh vystúpenia: Vystúpenie s faktickou poznámkou

Ďakujem pekne kolegyňa Marcinková, ja už len na teba naviažem k tej téme skráteného legislatívneho konania, lebo teda mali by sme hovoriť len o nej teraz. Ale nedá sa to naozaj nespomenúť, prečo sme v skrátenom legislatívnom konaní, hej. Ako sa toto celé udialo. Pretože ja som si istá, že vy všetci, ktorí sedíte vo vláde ste to vedeli už na začiatku svojho vládnutia, že toto nebude dobré. Že tie financie skrátka nie sú v dobrom stave, ale vy ste to ignorovali. A teraz zrazu, štyri mesiace pred koncom roka ste sa rozhodli prísť v skrátenom legislatívnom konaní s takýmto obrovským balíkom, takýchto dôležitých zákonov. A keď už nie tie dva roky, tak ste mali celé leto na to, aby ste pripravili aj rozumný a ešte aj sociálne citlivý konsolidačný balíček, ktorý by mimochodom v takom objeme ani nebol potrebný, ak by ste teda s konsolidáciou začali od prvého dňa svojho vládnutia. Lebo to presne zodpovední politici robia, čo vy nie ste. Lenže vy ste s konsolidáciou začali neskoro. Potom ste naopak ešte aj zvýšili výdavky štátu. Nie, aby ste ich začali nejakým spôsobom sekať, lebo bolo treba samozrejme naplniť populistické a hlavne nereálne sľuby, čo ste ľuďom natárali pred voľbami, hej. Takže to robíte na poslednú chvíľu a volíte tie najjednoduchšie riešenia a všetku záťaž kladiete na pracujúcich ľudí. Takže ešte raz. V prvom rade ste mali začať skôr, hneď ako ste nastúpili a neboli by sme v takej situácii v akej sme teraz. A teraz aj po tých dvoch kolách, ktoré ste nám tu už predviedli, tým výsledkom je, že po dvoch rokoch dlh neklesá, ekonomika umiera, verejné financie sú v katastrofálnom stave, firmy krachujú alebo odchádzajú zo Slovenska a občania chudobnejú. Takto sme dopadli aj pred....
39. schôdza NR SR - 1.deň - B. popoludní
Dátum: 2025-09-09
Poslanec: Petrík, Simona (PS)
Druh vystúpenia: Vystúpenie s faktickou poznámkou

68. Ďakujem. No dve sú tam, ale tak ja som prvá. A nie pardon, okej, máte pravdu. Ja len, že by som chcela sa v podstate ako aj podporiť kolegu Hargaša v tom, čo hovoril a aj sa vlastne tiež možno ešte spýtať, že prečo ste sa rozhodli prísť s takým množstvom tých pozmeňovákov na takú poslednú chvíľu, ako, akože teda naozaj včera na výbor, lebo v prvom čítaní ja som aj sa vyjadrila v rozprave, že, že tento návrh zákona je dobrý, a že ho radi podporíme, že vecne naozaj chce pomôcť ženám v tom, aby nemuseli behať tesne po pôrode po úradoch. Takže toto sme naozaj aj s kolegom Hargašom ocenili. Ale ja vôbec nerozumiem tej potrebe, že prečo ste tam teda vsunuli ten pozmeňovák o obecnej polícii, že kde nastala tá potreba, by ma zaujímalo. Potom že prečo to prišlo takto neskoro a očividne ste tam asi urobili nejakú chybu, keďže ste to ešte jeden teraz alebo nám to len vysvetlite, možno my tomu dobre nerozumieme, pán minister, nerozumieme, tak nám to vysvetlite, ale spolu aj možno veď super, jasné, ale možno aj s tým, čo pán Šmilňák hovoril, že, že tie výsluhové dôchodky sú už tak štedré, že prečo bolo potrebné pristúpiť ešte v čase konsolidácie k takémuto riešeniu a ešte aj formou pozmeňováku na poslednú chvíľu. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Petrík, Simona (PS)
Druh vystúpenia: Vystúpenie s faktickou poznámkou

123. Ďakujem pekne. Ja budem o tých rodinách trošku, čo si vlastne aj teraz v závere spomínala a takisto ešte, myslím, aj kolegyňa Mesterová. Takto. Táto vláda úplne kašle na riešenia pre rodiny, to sme si už všimli. Prvé, čo ste urobili, bolo, že ste oklieštili II. pilier, ožobráčili ste budúcich dôchodcov na ich budúcich dôchodkoch, len aby ste mali peniaze na uspokojenie svojich voličov. A namiesto reálnych krokov k tomu, aby sme tu napríklad nemali aj osamotené deti, ktoré sú pred nákupnými centrami žobrajúce o peniaze, tak namiesto toho prichádza Robert Fico s dokonalým plánom, aby prekryl tento veľký prúser, ktorý tu uvrhol na Slovensko. A my sme mu na to v podstate všetci skočili, lebo sa tu kvôli úplne zbytočným a ešte aj ubližujúcim vetám, ktoré chce zaviesť do ústavy, hádame nielen s koalíciou, ale ešte aj medzi sebou v opozícii. A on sa čo? On sa teší. Tam na úrade vlády sa vyškiera, ako mu to vyšlo, ale ešte mu to vyjsť nemusí. Hlasujeme zajtra. A preto naozaj úprimne prosím každého kolegu a kolegyňu, ktorý tu sedí a počúva rozpravu a má pochybnosti či už o tom samotnom návrhu, ale aj o tých predložených pozmeňovákoch. Kolegyne, kolegovia, verte mi, že ľudia si budú aj tak robiť, čo chcú a ako to cítia. Naďalej tu budú rôzne typy rodín, kde je mama, mama a dieťa alebo dvaja otcovia s dieťaťom alebo dokonca mama so starou mamou, ktoré vychovávajú deti, lebo taký je život. Život je pestrý a vy to predsa veľmi dobre viete. Každý a každá z vás žije v nejakej rodine a pochybujem, že pri jej zakladaní ste sa zaujímali o to, čo sa píše v ústave. A všetci, čo za to zahlasujete, už budete mať navždy s týmto spojené svoje meno. Takže, naozaj, ak s vami už nepohne ani toto, milí... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Petrík, Simona (PS)
Druh vystúpenia: Vystúpenie s faktickou poznámkou

106. Tak ja by som rada reagovala len, ako odrečniť si niečo a potom, keď mu niekto oponuje, tak ostentatívne odísť, to je prinajmenšom veľmi zbabelé, ale dobre. Ja si teda budem predstavovať, že pán Danko tu je. Takže, vážený pán Danko, pri všetkej úcte, možno by mala vzniknúť nejaká špeciálna ústava len a len pre vás, lebo vám sa práve často v parlamente stáva, že si mýlite alebo neviete rozlíšiť, či ide o muža alebo o ženu, keď napríklad poslankyňa nemá priezvisko -ová. A po tomto, čo ste tu predviedli, tak možno tá ústava by mohla pre vás byť aj o parlamentnej kultúre. Ale teda srandu bokom. Samozrejme, že vám budeme oponovať a nie preto, že sa tu chceme vadiť, ale skrátka jednoducho preto, že tárate hlúposti a, žiaľ, sa stalo, že aktuálne máte moc, a tým pádom vás musí teraz počúvať celá krajina. A ja sa chcem ospravedlniť všetkým občanom Slovenska, že musia byť tohto svedkami, že tu nemajú takú nejakú obyčajnú nudnú vládu, ktorá by ich neotravovala, ale skutočne pracovala pre nich. Ale nie, oni musia počúvať tieto hlúposti, a keď to nie sú hlúposti, tak sú to ubližujúce vyjadrenia, ktoré niektorých z nich radia k občanom druhej kategórie. Ale ja vám poviem jedno. Vy tu môžete do nemoty opakovať, čo je pre vás biologická rodina a že biologickými rodičmi je len muž a žena. Rodiny sa netvoria len na základe biológie. Rodiny vznikajú z rôznych životných situácií a aj keď sa postavíte na hlavu a úplne sprzníte slovenskú ústavu, tie rodiny sa budú ďalej rôznymi spôsobmi tvoriť. Len s tým rozdielom, že budú ešte viac sa musieť skrývať a budú ešte viac umlčiavané a diskriminované. (Potlesk.)